"ลอดช่องสิงคโปร์" สามแยกเจริญกรุง เราเดินมาเล่น ๆ จากวัดมังกรเยาวราช เดินผ่านร้านลอดช่องหน้าตาน่ารับประทานมากก ลอดช่องสิงคโปร์แท้มาในแก้วขนาดพอรับประทาน ราคาไม่แพง ต้องขอลองสักแก้วนึง

รสชาติตัวแป้งลอดช่องเหนียวหนึบ เคี้ยวแล้วรู้สึกเลยว่าแตกต่างจากของไทยแบบลอดช่องวัดเจษ ลอดช่องแบบนี้เส้นสั้น ๆ สีเขียวธรรมชาติ ใส่ขนุนหั่นเป็นลูกเต๋าหอม ๆ ทานคู่กับน้ำกะทิหวานมัน ก่อนมาเสริ์ฟเค้าจะโป๊ะน้ำแข็งไสด้วย ใส่น้ำแข็งทานเย็น ๆ แล้วสดชื่นมาก ถ้าจำราคาไม่ผิดน่าจะ 20-25 บาทค่ะ